Amerika i Pakistan nastoje popraviti medjusobne odnose
Pakistan traži smanjivanje operativaca CIA i obustavljanje napada avionima bez posade u regionu uz Afganistan.
Christine Fair, sa Univerziteta Gerogetown u Washingtonu kaže da Pakistan treba Sjedinjene Države jednako koliko i Sjedinjene Države trebaju Pakistan. Zvaničnici u Pakistanu zahtijevaju da se broj operativaca CIA u njihovoj zemlji znatno smanji i da američki bezpilotni avioni prestanu izvoditi napade u pograničnom regionu u blizini granice sa Afganistanom. Većina Pakistanaca nerado gleda na američke bezpilotne avione. Medjutim oni igraju ključnu ulogu u sukobu u Afganistanu. Američki zvaničnici kažu da bezpilotnim avionima napadju lidere al-Qaide i Talibana koji u Pakistanu nastoje naći skrovište. Ali razočaranost Pakistanaca u Sjedinjene Države raste. U martu, američki obavještajni agent Raymond Davis je optužen za ubistvo dvojice Pakistanaca u Lahoru. On je pušten nakon što su porodice žrtava prihvatile novčanu kompenzaciju. Sjedinjene Države su se pozvale na Davisov diplomatski imunitet. Takodjer u martu, u napadu američkog bezpilotnog aviona u Waziristanu je ubijeno 40 osumnjičenih militanata. Pakistan sada zahtijeva obustavljanje tih napada i smanjivanje broja operativaca CIA. Zahtijev je usljedio u vrijeme kada lideri obje zemlje nastoje popraviti medjusobne odnose. Glasnogovornik CIA kaže da je direktor Leon Panetta proteklog ponedjeljka bio domaćin produktivnih razgovora sa pakistanskim kolegom, generalom Ahmedom Shuja Pashom i da odnosi izmedju dvije obavještajne službe ostaju na solidnim osnovama. "Mislim da Pakistan oko toga želi da ima veću kontrolu", kaže Christine Fair, ekspert za Južnu Aziju na Univerzitetu Gerogetown u Washingtonu. Ona kaže da pakistanci koriste Davisov slučaj kako bi više uticali na to gdje lete i koga napadaju američki bezpilotni avioni: "Ti se avioni u Pakistanu ocjenjuju kao apsolutno zlo, kao nešto najgore u svijetu, do toga da i nisu tako loši ako oni njima upravljaju, i bilo bi dobro kada bi imali vlastite bezpilotne avione.“ Ona kaže da bez ikakve sumnje Pakistan treba Sjedinjene Države jednako koliko i Sjedinjene Države trebaju Pakistan. Ona smatra osvježenjem to što je Pakistan otvoreno iznio svoje primjedbe oko američke umješanosti u njihovoj zemlji. U prošlosti su pakistanski lideri javno pozdravljali, dok su se privatno žalili na akcije Sjedinjenih Država.